Isusova poruka svetoj Gemmi Galgani o teškim kušnjama kroz koje će morati proći
„Isus mi je rekao“, veli ona, „da će iskušati iskrenost moje ljubavi, te da li sam uistinu predala čitavo svoje biće. 
…

„Đavli će, po mojem dopuštenju“, reče Isus, „neprestano nastojati srušiti tvoju hrabrost, buditi u tebi zločinačke misli, neprestano te i iznova strašiti. 

Snalazit će te nepravde i uvrede, jer ti nitko neće vjerovati. 

Nećeš naći potpore ni s koje strane, pa ni kod poglavara, nego sa svih strana boli i veliku smetenost.

Ono što te bude najviše boljelo jest, što će nebo postati za tebe čelično. Ja ću ti izgledati sama strogost. Pokušavat ćeš razmatrati, ali ćeš osjećati nemoć. Tražit ćeš me a nećeš me naći. Mislit ćeš da te tjeram, da se udaljujem od tebe.

Htjeti ćeš se sabrati, a bit ćeš stalno rastresena.

Zvati ćeš u pomoć moju Majku, svece, ali nitko neće imati srca za tebe. Mislit ćeš da su te svi napustili. 

Sve će ti pobožnosti biti dosadne, bezosjećajne… Obavljat ćeš ih samo iz navade i misliti da gubiš vrijeme. Vjerovat ćeš, ali kao da ne vjeruješ. Ljubit ćeš kao da me ne ljubiš, jer se u to vrijeme neću dati osjetiti.

Nećeš moći ni plakati za utjehu.

Kao vrhunac, život će ti postati odvratan, a plašit ćeš se smrti.

„Na koncu mi Isus reče“, nastavlja ona, „da želi samnom postupati kako je s njim postupao nebeski otac.“

Literatura
Mihael Cukovečki: Sveta Gemma Galgani – duhovnost, Beograd, 1984., str. 120-121

Religijski tekstovi